kardosdrur/scandi-wiki huggingface dataset:
Victor Milner

Victor Milner (født 15. december 1893, død 29. oktober 1972) var en amerikansk filmfotograf.
Han var nomineret til en Oscars i kategorien bedste fotografering 9 gange.
Han vandt en gang for Cleopatra i 1935. Milner arbejdede på over 130 filmproduktioner
og arbejdede for de store produktionsselskaber som Metro-Goldwyn-Mayer, Universal Pictures og Paramount Pictures.

Biografi 
Milner blev født i Philadelphia, Pennsylvania. Da han var 12 flyttede hans familie til New York City. Som teenager arbejdede han som Projektionist.

Milner blev hyret af Eberhard Schneider, en producent af filmudstyr. Han arbejdede som projektionist og kørte forsyninskørsler for Schneider.
Mens han arbejdede der filmede Milner Hiawath: The Indian Passion Play i 1913 som hans første film.
I 1914 lykkedes det ham at fotografere en minestrejke i Trinidad, Colorado.

Milner blev senere sendt til Galveston, Texas for at gå ombord på en Destroyer, men hans ordrer blev aldrig modtaget med posten.
I stedet blev Milner hyret som privatfotograf og var i stand til at rejse meget. Han tilbragte endda ni måneder i Belgisk Congo, hvor han tog billeder af dyreliv og mennesker.
Milner blev senere hyret af Pathe Freres News Reel og hans første opgave der, var at filme marathonløb ved Union Heights.
Som en del af hans arbejde rejste Milner på verdensturné med New York Giants og Chicago White Sox.

Milner fik mulighed for at tage med Woodrow Wilsons første valgkampsturné, hvor han blev bekendt med Teddy Roosevelt.
Det blev rapporteret, at Milner på et tidspunkt trådte ind foran Roosevelt for at tage et fotografi. Roosevelt blev i første omgang vred, men bad derefter om at få en kopi af billedet.

Da Milner vendte hjem til USA, blev han gift med Margaret Schneider, Eberhard Schneiders satter, den 1. november 1916.
Mens han var på bryllupsrejse, blev Milner hyret af Balboa Amusement Producing Company i Long Beach i Californien, som kameramand.
Han arbejdede hos Balboa i et år, hvorefter han begyndte at arbejde for Thomas H. Ince.
Gennem sin karriere arbejdede han på 17 film med William S. Hart.
Han arbejdede også senere for Constance Talmage Company, og for store produktionsselskaber som Metro-Goldwyn-Mayer, Universal Pitures og han blev ansat hos Paramount Pictures i 1925.

Senere blev Milner kendt for det episke udseeende han gav Cecil B. DeMille-produktioner.
Han arbejdede med DeMille i ti år, og hjalp ham med at instruere film i Technicolor.
Milner arbejdede også med andre ikoner i filmbranchen inklusiv Victor Fleming, Raol Walsh, Preston Sturges og Ernst Lubitsch.

Milner blev holdt fanget af russerne i tre dage sammen med sin søn Victor Milner Jr. i 1949.
De to var på rejse i Berlin, efter Milner havde færdiggjort et filmprojekt i Italien, da de blev arresteret af sovjetiske embedsmænd. De var åbenbart faret vild og havde spurgt en russisk soldat om vej. De blev dog behandlet godt.
Milner gik på pension i 1953 efter at have færdiggjort filmen Fare!. Han døde i 1972. Han nåede at arbejde på 130 film gennem sin karriere.

Referencer

Eksterne henvisninger 
 

Filmfotografer fra USA
Oscar for bedste fotografering
Personer fra Philadelphia
John S. Waters

John S. Waters (født 31. oktober 1893, død 5. maj 1965) var en amerikansk filminstruktør og assisterende instruktør.
Hans karriere begyndte i de tidlige stumfilmstider og den kulminerede med to nomineringer til en Oscar for bedste assisterende instruktør. Han vandt en oscar for filmen Viva Villa i 1935.

Eksterne henvisninger 
 

Filminstruktører fra USA
Oscarvindere
Personer fra New York City
Louisenlund (skole)

Louisenlund er navnet på en fond og en privat kostskole med hjemsted på Louisenlund gods beliggende ved Sliens sydlige bred i et skovrigt område mellem Slesvig og Egernfjord i Sydslesvig. I administrativ henseende hører godset og skolen under Gyby kommune i den nordtyske delstat Slesvig-Holsten.

Skolen blev oprettet i 1949. Initiativet til at oprette kostskolen kom fra Frederik 2. af Slesvig-Holsten. Op til i dag er skolen knyttet til den slesvig-holstenske adel. Skolens areal består primært af to komplekser (gård- og slotsområde), omtrent 800 meter fra hinanden. De yngre elever fra 5. til 9. klasse bor på gården, mens de ældre har deres værelser på slotsområdet. Drenge og piger bor adskilt i separate områder. Bo- og arbejdsområderne på gården omfatter den gamle mejeribygning, allé- og pilhuset, kohuset og stalden. I årene før 1988 boede de yngre elever endnu på det nærliggende Gereby gods (Carlsburg). Slotsområdet består af selve slottet, kavaleriet, skovridergården, gartneri, ahorn-, birk-, gilde- og askehus. Hele skolen har plads til omtrent 380 elever (70 på gården og 310 på slotsområdet). Der undervises i klasser med maksimalt 18 børn. I 2006 blev skolens første idrætssal fra 1966 udvidet til et sports- og kulturcenter. Derudover er der tennisbaner, en golfbane, en brandstation samt en lystbådehavn ved Sliens Store Bredning. I de kommende år skal privatskolen udvides med et nyt lærings- og forskningscenter samt flere nye boværelser. I alt skal der derefter være plads til mere end 600 studerende. Udvidelsen kommer til at koste op mod 28 mio. euro. Skolen er (sammen med f.eks. Herlufsholm Skole) medlem af Round Square, en international sammenslutning af eliteskoler. Skolerne i netværket foretager fælles projekter og international studenterudveksling.

Kostskolen er nævnt i Anne Sofie Kraghs biografi om Prinsesse Benedikte og Nathalie zu Sayn-Wittgenstein-Berleburgs og Vivi Sjøners bog Mit liv med heste fra 2006.

Kendte dimittender 
 Ingeborg af Slesvig-Holsten-Sønderborg-Glücksborg
 Nathalie zu Sayn-Wittgenstein-Berleburg

Eksterne henvisninger 
 Skolens hjemmeside
 Grænseforeningens leksikon: Louisenlund

Noter 

Sydslesvig
Kostskoler
Privatskoler
Gymnasier i Tyskland
Robert Wintle

Robert Amyatt Wintle (født 14. oktober 1854 i Westbury on Severn, Gloucester, England) var en i Danmark bosat britisk sproglærer, krovært og tennispioner. Han blev dansk mester i herredouble med J. Krabbe i 1890. Han ejede og drev 1900-1918 Aalsgaard Badehotel på Nordre Strandvej i Ålsgårde syd for Helsingør. Otto Benzons skuespil er oversat til engelsk af Robert Wintle.

Kilder og henvisninger 

Tennisspillere fra England
Personer fra Gloucester
Asmus Diemer

Asmus Diemer (19. august 1871 i Tønder-28. januar 1933) var en dansk fodboldspiller, senere cand. theol. og sportsjournalist.

Diemer var på Akademisk Boldklubs hold som vandt datidens vigtigste danske turnering Fodboldturneringen 1893-94, 1894-95, 1895-96 og 1898-99.

Diemer tog teologisk embedseksamen 1896 og begynde derefter at arbejde som lærer ved kommuneskoler i København. 1913 blev han ansat som sportsjournalist på Berlingske Tidende
 
Diemer var gift med Inger Diemer formand for Kvindelig Idrætsforening 1909-1920. Hun var datter af nationalbankdirektør Marcus Rubin.

Kilder / eksterne henvisninger 
 Statistik over de københavnske Fodboldturneringer fra 1889/90 til 1909/10 (Københavns Boldspil-Union, 1910).

Noter 

Danskere i 1800-tallet
Danskere i 1900-tallet
Fodboldspillere fra Akademisk Boldklub
Sportsjournalister fra Danmark
Personer i Kraks Blå Bog (afdøde)
Personer fra Tønder
Falchion

En falchion (oldfransk: fauchon; Latin: falx, "segl") er en type ethåndssværd med én æg af europæisk oprindelse, hvis udformning minder om en moderne machete. Falchioner eksisterede i flere former fra omkring 1200-tallet til 1500-tallet. I visse versioner ligner våbnet en seax eller den senere sabel, og andre minder om en machete med en parérstang.

Der er bevaret meget få falchioner til moderne tid.

Se også 
 Messer

Referencer

Eksterne henvisninger 
 The Falchion sword – a wonderful curved sword
 Detailed Article and Images of The Falchion sword – Detaljeret artikel og billeder af Falchion-sværdet 

Sværd fra Europa
Vilhelm Ellermann

Vilhelm Ellermann (født 28. december 1871 i København, død 24. september 1924 i København) var en dansk fodboldspiller, læge, dr.med. og professor.

Ellermann var på Akademisk Boldklubs hold som vandt datidens vigtigste danske turnering Fodboldturneringen 1893-94, 1894-95 og 1895-96, hvor han også var turneringens topscorer.

Ellermann var retsmediciner og patolog og blev prosektor på Bispebjerg Hospital i 1913 og professor i retsmedicin ved Københavns Universitet fra 1914. Ellermans hovedfokus var på blodforskning. I arbejdet Experimentel Leukæmi hos Høns (1908) Som de skrev gjorde med og veterinær Oluf Bang anså han sig i stand til at vise, at sygdommen var overførbar og skyldtes en ultravisibel, filtrerbar virus. De opdagede således det første kræftvirus. I et senere arbejde Undersøgelser over den perniciøse Anæmis Histologi bidrog han med vigtige bidrag til viden om arten af knoglemarvsceller. Ellermann udviklede også forbedrede metoder til påvisning af tuberkelbasiller i hoste og til tælling af blodlegemer.

Kilder / eksterne henvisninger 
 Statistik over de københavnske Fodboldturneringer fra 1889/90 til 1909/10 (Københavns Boldspil-Union, 1910).

Referencer 

Danskere i 1800-tallet
Danskere i 1900-tallet
Fodboldspillere fra Akademisk Boldklub
Læger fra Danmark
Professorer fra Københavns Universitet
Karl Gadegaard

Karl Gadegaard født 4. februar 1877, død 31 december 1949, var en dansk fodboldspiller og senere sognepræst i Staby Sogn.

Gadegaard var på Akademisk Boldklubs hold som vandt datidens vigtigste danske turnering Fodboldturneringen 1891-92, 1893-94, 1894-95 og 1895-96. Han var Fodboldturneringens topscorer 1891-92 og 1893-94.

Kilder / eksterne henvisninger 
 Statistik over de københavnske Fodboldturneringer fra 1889/90 til 1909/10 (Københavns Boldspil-Union, 1910).

Noter 

Danskere i 1800-tallet
Danskere i 1900-tallet
Fodboldspillere fra Akademisk Boldklub
Præster fra Danmark
Johannes Bronée

Johannes Bronée født 24. juni 1879 i Sorø, død 16. juni 1950 i København, var en dansk fodboldspiller og senere overretssagfører.

Bronée var som reserve på Kjøbenhavns Boldklubs hold som vandt datidens vigtigste danske turnering Fodboldturneringen 1902-03. Han blev medlem af bestyrelsen for 
Akademisk Boldklub 1906.

Bronée blev cand.jur. 1904.

Johannes Bronées søn Louis Bronée var cricketspiller i Akademisk Boldklub og en af Danmarks bedste kastere.

Kilder / eksterne henvisninger 
 Statistik over de københavnske Fodboldturneringer fra 1889/90 til 1909/10 (Københavns Boldspil-Union, 1910).

Referencer 

Danskere i 1800-tallet
Danskere i 1900-tallet
Fodboldspillere fra Kjøbenhavns Boldklub
Jurister fra Danmark
Jimmy López Bellido

Jimmy López Bellido (født 21. oktober 1978 i Lima, Peru) er en peruviansk klassisk komponist, dirigent og pianist.

Bellido studerede komposition på Musikkonservatoriet i Lima hos Enrique Iturriaga (1998-2000), og tog herefter til Finland, hvor han studerede videre på Sibelius Akademiet i Helsinki (2000-2007), hvor han fik sin kandidatgrad, og fuldendte herefter sin ph.d i musik på Berkeley Universitet i Californien (2012). Han har skrevet to symfonier, orkesterværker, koncertmusik, kammermusik, balletmusik, vokalmusik, bigbandmusik, solostykker for mange instrumenter etc. Bellido har givet masterclasses i samarbejde med andre komponister såsom feks. Michael Nyman og Brian Ferneyhough. Hans musik har været spillet i det meste af verden, og han hører til nutidens vigtige komponister af sin generation i Peru. Han har fået adskillige priser såsom Morton Gould Young Composers Arward 2008 og Kranichsteiner Musikpreis 2008.

Udvalgte værker 

 Symfoni nr. 1 "Smertefulde øjeblikke for Persiles og Sigismunda" (2016) - for orkester
 Symfoni nr. 2 "Astra meddelelse" (2019) - for orkester
 "Symfonisk lærred" (2019) - for orkester
 Kotokoncert (2004) - for Koto og orkester
 "Stilhedens tryllekunstnere" (2005) - ballet
 "Symfonisk digtning" "Det vilde Amerika" (2005-2006) - for orkester

Eksterne henvisninger 
 om Jimmy López Bellido på musicweb-international.com 

Komponister fra Peru
Dirigenter
Pianister
Personer fra Lima
Musikere fra Peru
Daniel Alomía Robles

Daniel Alomia Robles (født 3. januar 1871 i Huánuco - død 17. juli 1942 i Chosica, Peru) var en peruviansk komponist, pianist og etnolog.

Robles er nok mest kendt for sin komposition El Cóndor Pasa fra (1913), som sangeren Paul Simon og partneren Art Garfunkel gjorde kendt i (1970). Robles sang i kor som barn, og studerede senere klaver og harmonilærer. Han kom til Lima (1892) med sin familie, hvor han studerede musik på San Marcos Universitet. Robles har skrevet over 700 populærmusik kompositioner, hvoraf 338 er sange som han er mest kendt for. Han har også skrevet orkesterværker og operaer, men de fleste af hans kompositioner er peruvianske folklore sange. Robles rejste rundt i Peru og andre dele af Sydamerika, hvor han studerede især Inka indianernes musik, og musikken fra forskellige landsbyer beliggende i Andesbjergene og i Amazonas regnskov. Robles boede i New York (1919-1933), hvor han levede som komponist og hvor hans værker blev meget værdsat af flere forskellige teatre og musikselskaber såsom Carnegie og Guggenheim. Han vendte tilbage til Lima (1933) , hvor han blev leder af Kunst og Kultur afdelingen i Undervisningsministeriet. Robles døde af blodforgiftning i byen Chosica, som ligger 30 km fra Lima (1942).

Udvalgte værker 

 El Cóndo Pasa (1913) - sang
 Illa Cori (1914) - opera

Eksterne henvisninger 
 om Daniel Alomia Robles på www.free-scores.com

Komponister fra Peru
Pianister
Etnologer
Personer fra Lima
Rob Roy (film)

Rob Roy er en amerikansk biografisk historisk dramafilm fra 1995, instrueret af Michael Caton-Jones. I titelrollen ses Liam Neeson som Rob Roy MacGregor. Desuden ses Jessica Lange, John Hurt, Tim Roth, Eric Stoltz, Brian Cox og Jason Flemyng

Roth modtog BAFTA-prisen for bedste mandlige birolle og blev nomineret til blandt andet en Oscar for bedste mandlige birolle for rollen som den fiktive Archibald Cunningham.

Filmen blev dedikeret til filminstruktøren Alexander Mackendrick og fodboldspiller og -træner Jock Stein.

Medvirkende 
 Liam Neeson som Rob Roy MacGregor
 Jessica Lange som Mary MacGregor
 John Hurt som James Graham, 4. Markis af Montrose
 Tim Roth som Archibald Cunningham
 Eric Stoltz som Alan McDonald
 Andrew Keir som John Campbell, 2. Hertug af Argyll
 Brian Cox as Killearn
 Brian McCardie som Alasdair MacGregor
 Gilbert Martin som Guthrie, hertugen af Argylls fægtemester
 Jason Flemyng som Gregor
 Ewan Stewart som Coll
 David Hayman som Tam Sibbalt
 Shirley Henderson som Morag

Referencer

Eksterne henvisninger 
 

Amerikanske film fra 1995
Biografiske film fra USA
Historiske film fra USA
Dramafilm fra USA
American Psycho (film)

American Psycho er en amerikansk sort humor-psykologisk thriller fra 2000, instrueret af Mary Harron, som også var medskribent på filmmanuskriptet. Filmen er baseret på Bret Easton Ellis' roman af samme navn fra 1991. I hovedrollen ses Christian Bale som Patrick Bateman, desuden medvirker Willem Dafoe, Jared Leto, Josh Lucas, Chloë Sevigny, Samantha Mathis, Cara Seymour, Justin Theroux, Guinevere Turner, Reg E. Cathey og Reese Witherspoon.

Medvirkende 
 Christian Bale som Patrick Bateman
 Willem Dafoe som Donald Kimball
 Jared Leto som Paul Allen
 Josh Lucas som Craig McDermott
 Samantha Mathis som Courtney Rawlinson
 Matt Ross som Luis Carruthers
 Bill Sage som David Van Patten
 Chloë Sevigny som Jean
 Cara Seymour som Christie
 Justin Theroux som Timothy Bryce
 Guinevere Turner som Elizabeth
 Reese Witherspoon som Evelyn Williams
 Krista Sutton som Sabrina
 Stephen Bogaert som Harold Carnes
 Reg E. Cathey som hjemløs mand

Soundtrack 
Filmmusikken blev sammensat af John Cale, med kunstnere som David Bowie, The Cure og New Order. Huey Lewis and the News' sang "Hip to Be Square" skulle have været på soundtracket, men det blev forhindret af manglende udgivelsesrettigheder.

Referencer

Eksterne henvisninger 
 

Amerikanske film fra 2000
Kriminalfilm fra USA
Gyserfilm fra USA
Komediefilm fra USA
Film baseret på bøger
Freaks of Nature (film)

Freaks of Nature er en amerikansk komedie-horrorfilm fra 2015, instrueret af Robbie Pickering og skrevet af Oren Uziel. Filmen har Nicholas Braun, Mackenzie Davis og Josh Fadem i hovedrollerne. Filmen omhandler tre high school-elever, der samler deres by befolket af vampyrer, varulve og zombier for at overvinde en ruminvasion.

Medvirkende 
 Nicholas Braun som menneske (senere, varulv) Dag Parker
 Jacob Eddington som unge Dag
 Mackenzie Davis som vampyr Petra Lane
 Josh Fadem som zombie Ned Mosely
 Max Wright som unge Ned
 Joan Cusack som Peg Parker
 Bob Odenkirk som Shooter Parker
 Keegan-Michael Key som Mr Mayhew P. Keller
 Ed Westwick som Milan Pinache
 Patton Oswalt som Stuart Miller
 Vanessa Hudgens som Lorelei
 Denis Leary som Rick Wilson
 Ian Roberts som Chaz Mosely, Sr.
 Utkarsh Ambudkar som Parminder
 Cerina Vincent som Daisy
 Chris Zylka som Chaz Mosely, Jr.
 Rachael Harris som Mrs Mosely
 Mae Whitman som Jenna Zombie
 Werner Herzog som stemmen til den perfekte skabning
 Derek Mears som ulven
 Aurora Perrineau som vampyrinden
 Pat Healy as the zombie priest
 Lilith Fury som vampyr i bur
 Natalie Palamides som Kathy Murch
 John Ennis som træner Pulcifer

Produktion 
Filmen havde i starten titlen The Kitchen Sink og var planlagt at blive instrueret af Jonah Hill. Han blev senere skiftet ud med Robbie Pickering.

Referencer

Eksterne henvisninger 
 

Amerikanske film fra 2015
Komediefilm fra USA
Gyserfilm fra USA
Vampyrfilm
Zombiefilm
Varulvsfilm
Engelsksprogede film
Warm Bodies (film)

Warm Bodies er en amerikansk romantisk komedie-zombiefilm fra 2013, instrueret og skrevet af Jonathan Levine. Filmen er baseret på Isaac Marions roman af samme navn fra 2010, der er inspireret af Romeo og Julie. Blandt de medvirkende ses Nicholas Hoult, Teresa Palmer, Analeigh Tipton og John Malkovich.

Medvirkende 
 Nicholas Hoult som R
 Teresa Palmer som Julie Grigio
 Rob Corddry som M / Marcus, Rs ven
 Dave Franco som Perry Kelvin, Julies kæreste
 Analeigh Tipton som Nora, Julies ven
 Cory Hardrict som Kevin
 John Malkovich som oberst Grigio, Julies far og leder af de overlevende mennesker

Referencer

Eksterne henvisninger 
 

Amerikanske film fra 2013
Romantiske komediefilm fra USA
Zombiefilm
Film instrueret af Jonathan Levine
Film baseret på bøger
Game Over

Game Over er en amerikansk animeret sitcom for voksne, der er skabt af David Sacks for UPN.

Serien handler om en dysfunktionel familie, der består af forældrene Rip og Raquel Smashenburn, deres børn Alice og Billy og Turbo og the Changs.

Kilder

Eksterne henvisninger
 

Animerede tv-serier fra USA
Amerikanske tv-serier fra 2000'erne
Tv-programmer fra UPN
Juan Fugl

Juan Fugl (født Hans Fugl, 24. oktober 1811, død 25. januar 1900) var en af de første danske indvandrere, der bosatte sig i den argentinske by Tandil i Provincia de Buenos Aires. Han blev senere borgmester i Tandil.

Hans far var landmand, så for at hjælpe sin familie arbejdede han allerede fra en ung alder. Efter at have kommet sig efter flere sygdomme, uddannede han sig til lærer. Han tog til Argentina med ideen om at bosætte sig i nyt land, og valgte Tandil, hvor han dedikerede sig undervisning og landbrug. Han etablerede den første skole i landsbyen og byggede det første bageri. I Tandil står stadig den mølle, som han byggede. Han var borgmester og fredsdommer foruden at besætte andre politiske stillinger.

På en rejse til Danmark giftede han sig med en niece. Han fik otte børn, en dreng og syv piger, hvoraf seks døde i en tidlig alder. Hans søn flyttede til København for at modtage sin videre uddannelse der; denne by blev også valgt af Fugl som stedet, hvor han ville tilbringe sine sidste dage.

Referencer 

 Larsen de Rabal, Alice, Memorias de Juan Fugl. Vida de un pionero durante 30 años en Tandil-Argentina (1844-1875), 1989 

Personer fra Lolland Kommune
Politikere fra Argentina
Slovakiske Karst

Slovakiske Karst () er en af bjergkæderne i Slovakiske Malmbjerge i Karpaterne i det sydlige Slovakiet . Den består af et kompleks af store karstsletter og plateauer. Siden 1973 har det været et beskyttet landskabsområde. Den 1. marts 2002 blev Slovakiske Karst Nationalpark oprettet. Det er også et UNESCO- biosfærereservat, og en del af det udgør verdensarvstedet Hulerne i Aggtelek Karst og Slovakiske Karst .

Karakteristik 
Den højeste top er Jelení vrch er 947 moh. Vigtige floder er Slaná (Sajó), Štítnik og Turňa . Den slovakiske Karst ligger i den nordlige tempererede zone og har et kontinentalt klima med fire forskellige årstider. Området består af flere lag af mesozoisk kalksten og dolomit, hvorunder der er sandsten, kalksten og skifer . Sletterne er dækket af skove med eg og avnbøg, bakkerne af egetræsskove og karstgrubene af granskove. Der er bøgeskove er i de nordlige dele af området.

Sletterne (plateauerne) har mange karstformationer, såsom karstgruber med en diameter på op til 250 m og en dybde på ca. 45 m, koniske bakker,. De underjordiske karst er kendt for deres dybe lodrette afgrunde, såsom:

 Čertova diera (bogstaveligt talt Djævelens hul; dybde: 186 m)
 Brázda (181 m)
 Malá železná priepasť (Lille jernkløft; 142 m)
 Diviačia priepasť (vildsvinekløften, 122 m)

Nogle af afgrundene er faldet sammen, især Silická ľadnica (Silica Ice Abyss; 110 m)

Regionen er bedst kendt for sine mange huler, hvoraf Domica Cave, Ochtinská Aragonite-hulen ( Ochtinská aragonitová jaskyňa ), Gombasek-hulen ( Gombasecká jaskyňa ) og Jasovská-hulen ( Jasovská jaskyňa ) er åbne for offentligheden.

Andre bemærkelsesværdige huler er Krásnohorská-hulen ( Krásnohorská jaskyňa ) og Hrušovská-hulen ( Hrušovská jaskyňa ).

Regionen omfatter også karstsøer. Den største sø er Jašteričie jazero (bogstaveligt talt Firbensøen), "Gyükerréti-tó" på ungarsk.

Flora og fauna 
Den slovakiske Karst har også sjældne planter, for eksempel:

 Hundetand (et relikt fra den tertiærtiden)
 Slovakisk Æseltunge Onosma tornensis ( endemisk )
 Mørk blåaks Sesleria heufleriana (endemisk)
 Dianthus lumnitzerii (en endemisk nellikeart)

og sjældne dyr, for eksempel:

 Kejserørn ( Aquila heliaca )
 Slangeørn ( Circaetus gallicus )
 Lille tårnfalk ( Falco naumanni )

Se også 
 Slovakisk Karst National Park
 Aggtelek National Park
 Verdensarvsstedet Hulerne i Aggtelek Karst og Slovakiske Karst.

Kilder og henvisninger 

 Slovakia.rejse: Slovakisk Karst National Park

Vestkarpaterne
Bakker og bjerge i Slovakiet
Kai Karnøes optagelser fra Grønland

Kai Karnøes optagelser fra Grønland er en dansk dokumentarisk optagelse fra 1947.

Handling 
Læge Kai Karnøes privatoptagelser fra Aasiaat (Egedesminde) i Grønland, hvor han var vikarierende distriktslæge i 1948. Afrejsen fra Københavns Havn med M/S Disko 20. maj. Ankomst til Aasiaat. Byen fejrer konfirmander foran kirken. Familien Karnøes embedsbolig. En hval er landet på klipperne, det samler byens indbyggere. Sygehuset med liggehal til tuberkulosepatienter, kulhus, forrådshus og vaskehus. Den okkergule privatbolig med Ellen Margrethe Karnøe og børnene. Officielt ministerbesøg af Hans Hedtoft, som ankommer med marinens skib "Niels Ebbesen" med en mindre delegation.

Optagelserne er ukommenterede og af svingende kvalitet, men indeholder en sekvens midt i med farveoptagelser.

Medvirkende 
 Hans Hedtoft

Referencer

Eksterne henvisninger 
 

Dokumentariske optagelser
Danske film fra 1947
Film om Grønland
Ørkenfortet anlægges

Ørkenfortet anlægges er en dansk dokumentarisk optagelse fra 1962 instrueret af Jette Bang.

Handling 
Anlægsarbejdet til B&W’s nye hovedsæde på Christianshavn, i folkemunde kaldet ’Ørkenfortet’.

Baggrund 
Den tidstypisske og kasseformede bygning er tegnet af arkitekten Palle Suenson. Den blev opført i årene 1957-1962. På dette tidspunkt var B&W stadig Danmarks største arbejdsplads. I 1980'erne blev bygningen overtaget af Privatbanken, der siden blev til Unibank og så Nordea. Nordea flyttede ud i efteråret 2017, og nu har den store hotelkæde Hilton ovetaget 'fortet'. Bygningen skal gennemgå en omfattende ombygning, og senest i 2021 skal det nye 5-stjernet hotel med omkring 400 værelser stå færdigt.

Referencer

Eksterne henvisninger 
 

Dokumentariske optagelser
Danske film fra 1962